«Кавказан узел» агенталло хьалхо бинчу хаамашца, кхо бутт хьалха Астраханехь ши некъан полисхо вийнера, ткъа цул тIаьхьа ши де даьллачу хенахь Росгвардин кхаа белхахочунна чевнаш йира. Талламчаша дIахьедира, оцу тIелатаршна бехке Астраханера а, Нохчийчуьра а, Дагестанера а герзах йоьттина тобанаш хилла аьлла. Царех шеконашца шолгIачу тIелатарехь а, леринчу операцехь а вийра виъ вахархо.